একই সঙ্গে জমি ভাড়া নিয়ে শিল্প স্থাপন করে অনেকে বন্ড লাইসেন্সের জন্য আবেদন করছে। এক্ষেত্রেও জটিলতা আছে। বর্তমানে বেশকিছু দেশি ও বিদেশি প্রতিষ্ঠান ভাড়া জায়গায় গার্মেন্টস ও এক্সেসরিজ প্রতিষ্ঠান করে সেই ঠিকানায় বন্ড লাইসেন্সের জন্য আবেদন করছেন। বিধিমালায় এ বিষয়ে বিধিনিষেধ না থাকায় এ ধরনের আবেদন বিবেচনা করতে হচ্ছে। কিন্তু এসব ক্ষেত্রে যদি প্রতিষ্ঠানের স্থাবর-অস্থাবর সম্পত্তির তুলনায় শুল্ক ফাঁকির পরিমাণ বেশি হয়, তাহলে ওই শুল্ক আদায় সম্ভব নয়।